Մոխրագույն քարադր

Մոխրագույն քարադր () քարադրների ընտանիքին պատկանող թռչուն (Charadriidae): Հիմնականում բնադրում են Արկտիկական տունդրայում։

Բնութագիր 
Մարմնի երկարությունը հասնում է մինչև 26-29 սմ, իսկ քաշը 170-320 գրամ։ Թևերի երկարությունը 56-63 սմ է։ Զուգավորման սեզոնի ընթացքում տարեց արուի գունավորումը՝ մարմնի ստորին մասը, պարանոցի շրջանը, գլխի և ճակատի շրջանը ՝ սև, մարմնի ներքին մասը ՝ սպիտակ, հետևի կողմը ՝ սև, մարմինը պատված է սպիտակ լայնակի շերտերով։ Էգերի հետևի մասը մի տեսակ դարչնագույն է, իսկ նրա մարմնի ստորին մասում կան սպիտակ նշաններ։ Աշնանը, մոխագույն քարադրերի մարմնի ներքևի մասը սպիտակ է, իսկ վերին մասը ՝ շագանակագույն, ոսկեգույն դեղին կետերով։ Կարճ կտուցը և աչքերը մուգ են, և ոտքերը՝ մոխրագույն։

Վարք
Մոխրագույն քարադրը արագ անցնում է ՝ միանգամից անսպասելի շարժումներ կատարելով և շուրջը նայելով։ Նա կողոպտում է դաշտը, որը հիմնականում պահում է հողի մակերեսին, ինչպես նաև խոտի կամ մամուռի վրա, որը բաց է պահվում։ Նա ջրի մակերևույթից բռնում է ջրային կենդանիներին, իսկ ձմռանը   հավաքում է ցածր մթնոլորտից հետո ջրի ծովախորշերի մեջ մնացած ծովային անողնաշարավորներ։

Նրանց ձայնը այդքան էլ հաճելի չէ և նրանց արձակաց ձայնը այսպիսին է ՝«տուու-լի-տուու-լի» կամ «տյուիլի»։ Նրանց կյանքը տևում է մոտ 18 տարի։

Տարածվածություն 
Մոխրագույն քարադրը միայնակ թռչուն է և բնակվում է հիմնականում Եվրասիայի Արկտիկական տունդրայում ՝ Կանինի թերակղզուց մինչև Չուկոտկա և Հյուսիսային Ամերիկայի տունդրայում։ Նրանց չվելը սկսվում է Կենտրոնական Եվրոպայի ափերից:Հիմնականում ձմեռում են Աֆրիկայում, Հարավային Ասիայում, Ավստրալիայում, Կենտրոնական և Հարավային Ամերիկայում։

Բուծում 
Հասունության շրջանը տևում է մոտ երկու տարի։ Երբ որ մայր քարադրը բնադրում է, այդ ժամանակ իր ամբողջ ընտանիքին պահում է բնի տարածքում։   Նրանց բույնը բաց է, գտնվում է չոր տեղում՝ քարաքոսերի մեջ, որը պատրաստված է ծառի ճյուղերից։ Բնի  մեջ կա 4 ձու ՝  վարդագույնից մինչև գորշավուն կամ ձիթապտղի գույն և մուգ շագանակագույն բծերով։ Մինչ ձագերի դուրս գալը տևում է 23 օր,  էգը  հիմնականում նստում է բնի վրա, իսկ արական սեռը ցանկացած բարձունքի վրա հսկում է բույնը։ 5-6 շաբաթվա ընթացքում ձագերը դառնում են անկախ։

Սնուցում 
Սնվում են ճիճուներով, խեցգետիններով, գաստրոփոդներով, մոլլուսներով, միջատներով և դրանց թրթուրներով, երբեմն ՝ սերմերով և հատապտուղներով։

Պատկերասրահ

Ծանոթագրություններ

Գրականություն 

 Svensson, L.; Grant, P. J.; Mullarney, K.; Zetterström, D.: Der neue Kosmos-Vogelführer — Alle Arten Europas, Nordafrikas und Vorderasiens. Franckh-Kosmos Verlags-GmbH & Co., Stuttgart. 1999. ISBN 3-440-07720-9

Արտաքին հղումներ 
 Ռուսաստանի ողնաշարավոր կենդանիներ։ Մոխրագույն քարադր 

1758 թվականին նկարագրված կենդանիներ
Քարադրանմաններ
Աֆրիկայի թռչուններ
Կենդանիներ այբբենական կարգով
Վտանգված տեսակներ
Եվրոպայի թռչուններ
Ավստրալիայի թռչուններ